Discussió:Estrella

message: En primer lloc perdo per l'error d'ahir, vaig posar aquest article a astronomia,i ja he corretgit tots els problemes. Gracie a l'usuari que m¡ho va indicar.--Malet 10:01, 14 gen 2007 (CET)
A veure, he recuperat la versió que hi havia abans. Diria que ets bastant nou.
La idea és que si hi ha un article que no és MOLT dolent el que es fa és millorar-lo, no llençar-lo i substituir-lo per un altre. A més, el que has posat perd referents catalans. Per exemple, noms alternatius d'estrella o enllaços en català. A més hi havia massa "vegeu" dirigint a coses no existents. També enllaços interns fets a traduccions de noms de pàgines en espanyol, que no es corresponen amb les catalanes (les plèiades, la constant de Boltzmann... El "vegeu també" (traduït com a "vegi's també") enllaça amb 10 pàgines de les quals 8 no existeixen. Abans hi havia un enllaça extern en català. Ara n'hi ha tres en espanyol, tres en anglès i tres en alemany (i cap en català)...
En resum, que he recuperat la versió "autòctona" i recomano que la informació extra l'anem traient poc a poc de  (vigilant-ne l'ortografia i la llengua) i afegint-la on toqui. --
replies: text: He recuperat la meva darrera versió. A veure, a part de les crítiques anteriors, ara la cosa és pitjor. Bona part de la informació que estava a la versió literal de l'espanyola que no teníem aquí la hi havia afegit, però corregint-ne l'ortografia, els enllaços a pàgines inexistents, els referents culturals... de manera que aquesta reversió torna ja és clarament un pas enrere. --
'Estrella' no és cap castellanisme, sinó una paraula perfectament catalana, com es pot veure als diccionaris. Ho elimino --213.96.18.161 (discussió) 11:36, 20 abr 2011 (CEST)

text: A la discussió de l'article Estel polar s'ha establert que estela és un dialectalisme i que estel i estrella tenen el mateix valor normatiu (DIEC), si bé aquest darrer és més propi del Principat, i que, per tant, sembla més aconsellable adoptar la variant estel per a tots els articles sobre astronomia.--Climent Sostres (disc.) 13:54, 1 jul 2011 (CEST)
replies: text: :I per eixa raó penso que seria convenient reanomenar l'article a "Estel" --Tenienteramires (disc.) 17:36, 30 set 2019 (CEST)

message: En aquest apartat hi ha una taula amb plantilles que no es mostra correctament. Algú sap com solucionar-ho? --Unapersona (Missatges | xat) 18:16, 27 maig 2016 (CEST)
thread_title:  Classificació 

message: La variant "estel" demés de ser la recomanada per l'IEC s'usa en tots los parlars, a diferència de "estrela", que s'usa en uns llocs o "estrella", que s'usa en los altres. Penso que seria lògic i convenient reanomenar l'article a "Estel". Tenienteramires (disc.) 17:34, 30 set 2019 (CEST)
replies: text: Hi estic d'acord. L'article s'hauria de dir estel. Carlospino (disc.) 19:54, 18 abr 2021 (CEST)
replies: text: :A mi em sembla bé.  què en penses?--Arnaugir (discussió) 09:29, 19 abr 2021 (CEST)
replies: text: ::  És estrella un castellanisme? Sembla que la referència no ho indica o no ho veig. D'altra banda, tan a Catalunya central com a Barcelona sempre ha sigut estrella i parlo d'ambients no castellanoparlants i si s'adopta estel és per alguna altra raó. No ho sé, no veig fonament per fer el canvi però és una opinió, tan me fa que sigui estel, realment. PS: Del Termcat, "La denominació "estrella" prové del llatí stella."; això no indica que no l'hàgim adoptat del castellà ni del mateix llatí, simplement és l'origen.--Manlleus (disc.) 21:52, 10 maig 2021 (CEST)
replies: text: :::Aquest article es va renomenar tallant i enganxant el 2005, i la versió original del 2003 és a https://ca.wikipedia.org/w/index.php?title=Estel_(desambiguaci%C3%B3)&oldid=230640 i diu "estel". De fet, la darrera versió abans de reanomenar és a https://ca.wikipedia.org/w/index.php?title=Estel_(desambiguaci%C3%B3)&oldid=230640 . Aleshores:

text: :::* Un administrador hauria de fusionar els historials.

text: :::* Un cop fusionats, s'han de deixar l'article a on era, a estel.

text: :::Dit això, tot i estar a favor del reanomemenament (o sigui, de tornar l'article on era), estic en contra dels arguments que s'han donat aquí per aquest mateix reanomenament. Si el nom original d'un article és correcte i no és ambigu, el fet que hi hagi altres formes més esteses no és motiu per reanomenar.--Pere prlpz (disc.) 00:17, 11 maig 2021 (CEST)

text: ::: Us podeu cuidar vosaltres de la fusió o la demano a VP:PA?--Pere prlpz (disc.) 00:19, 11 maig 2021 (CEST)

text: No ho sé, no em convenç i sembla arrabassat i ho dic perquè el terme estrella tots sabem què és (tipus Sol, i la resta d'astres de l'estil) però resulta que estel té un sentit més ampli i pot ser qualsevol altre cos celeste amb llum pròpia (reflectida també?) perquè si així fos la Lluna també és un estel així com altres astres (asteroide, cometa, i planetes normals sense arribar a la conclusió que la definició de planeta és complexa) com apunta sense referenciar l'article antic d'estel.--Manlleus (disc.) 00:30, 11 maig 2021 (CEST)
replies: text: :Bon dia. Estic en contra del reanomenament. Si bé és cert que «estrella» va entrar al català des de la llengua castellana, això va passar cap al final del segle XVIII o principis del XIX, així que 220 anys després es fa molt difícil dir que «estrella» no és una paraula catalana. Pel que fa a l'argument de l'opció triada per l'autor original, el 2005 o un parell d'anys després hi hauria estat d'acord, però des d'aleshores ja ha passat prou temps perquè aquest argument hagi prescrit, per dir-ho d'alguna manera. «Estrella» potser no va ser el títol original de l'article, però sí que ho ha estat durant un 90% de la seva existència.—Leptictidium (digui) 08:22, 11 maig 2021 (CEST)
replies: text: ::(conficte d'edicions) La primera definició del DIEC d'estel clarament no inclou la lluna ni els asteroides: "Cos celeste amb llum pròpia." La segona és més clara encara "En astron., esfera de gas en equilibri que emet energia produïda en el seu interior per reaccions nuclears." A més, la definició d'estrella remet a aquestes dues definicions d'estel, de manera que la confusió o manca de confusió és la mateixa per estels que per estrelles. Si hi ha alguna diferència és pels altres significats, però no crec ni que sigui un problema la polisèmia amb els estels que fem volar al vent amb un cordill ni amb les estrelles de cinema, de manera que seguim estant igual per les dues paraules.

text: ::En qualsevol cas, l'article ja tenia un títol correcte quan es va crear i no hi ha cap raó poderosa per canviar-lo, de manera que el que hem de fer és tornar al títol original. Hi afegeixo que és un dels pocs articles que tenim creats al 2003 i és una llàstima que tingui l'historial trencat.

text: :: Completament d'acord que estrella és correcte, com estel, i que si el nom original de l'article fos estrella no s'hauria de canviar.

text: ::Ara bé, no és cert que el nom original de l'article sigui estrella. L'article es va reanomenar intempestivament tallant i enganxant el 2005, però el nom original del 2003 era estel. Més amunt he deixat els enllaços. Aleshores, s'han de fusionar els historials, desfer el reanomenament i aleshores, si cal, discutir si el títol estel no és adient i si s'ha de reanomenar l'article.--Pere prlpz (disc.) 08:31, 11 maig 2021 (CEST)
replies: text: ::: Segurament no m'he expressat bé: no nego pas que el títol original fos «Estel». El que dic és que fa tant de temps que aquest reanomenament intempestiu es va dur a terme que l'argument del títol original, al meu parer, ja ha prescrit. Entenc que el fet de portar setze anys amb el nou nom, especialment en un article tan editat i consultat com aquest, s'ha d'interpretar com una aprovació tàcita del reanomenament per la comunitat.—Leptictidium (digui) 08:51, 11 maig 2021 (CEST)
replies: text: :::: Veient els missatges d'aquest fil diria que no es tracta d'una aprovació tàcita sinó de que la comunitat no se n'ha adonat. El que sí que pot ser és que aquest reanomenament estigués d'acord amb les pràctiques del 2005 encara que pocs anys després no l'haguéssim considerat correcte.--Pere prlpz (disc.) 08:58, 11 maig 2021 (CEST)
replies: text: :::::Si ambdós termes són perfectament vàlids i algú va fer un canvi de nom (innecessari i erroni ja que no es tractava d'un error en primer lloc) i la comunitat no estava al cas, des de llavors i fins ara, el 90% del temps de l'article, doncs penso com en Lepti que millor no reanomenar-ho pas a estel, perquè ja ha prescrit després de tan de temps i sense motiu de retornar el títol original, prova d'això és que ningú s'ha queixat i fins i tot els diversos contribuïdors d'astronomia no ho han notat. D'altra banda pots trobar articles sobre "estrelles/estels" que poden utilitzar un terme o l'altre, o de manera barrejada (com contribucions de diversos autors o per fer ús de sinònims), exemples: Iota Cephei (estrella), Atria (estel) i Gomeisa (estel i estrella), i sí seria incorrecte i contrari a les normes de la Viquipèdia fer reversions per conflicte d'edicions o de criteri si és en un espai de temps més aviat curt, com passa en altres casos. Per tan, jo ho deixaria com està com una excepció admissible, però en casos normals per norma acceptaria el retorn d'estel. Realment un cas curiós. PS: @Pere: sobre l'estel en sentit ampli jo només recalco el comentari superior que apareix a la pàgina antiga d'estel "En Astronomia un estel també pot ser un asteroide, un planeta, un cometa o un astre." No lliga, i resulta que primer, un planeta per definició no emet llum (recordant el DIEC: un estel emet llum) i segon, que un astre és "qualsevol cos celeste amb forma definida i que pot individualitzar-se dels altres cossos de l'Univers." (de l'article actual d'astre), en una sola paraula, tots! sense tenir el compte les definicions del DIEC sobre "cos amb llum propia" i "esfera de gas que emet energia". Per tan aquest comentari de la pàgina antiga era incorrecte, poc precís o de fet és que el mot estel, més original en català es podria referir potser a més astres que no pas estrella que sabem que és un tipus Sol i la resta de classificacions estel·lars i punt.--Manlleus (disc.) 17:13, 11 maig 2021 (CEST)
replies: text: :::::: Els diccionaris són clars al respecte: estel en astronomia i estrella en sentits figurats. Que s'usin sovint indistintament no vol dir que no hi hagi una forma principal i una de secundària. Estel és el mot patrimonial usat ja antigament en astronomia, i estrella és un manlleu pels sentits figurats que no existien. Com a substitució innecessària d'estel és un castellanisme, encara que estigui arrelat i acceptat. --V.Riullop (parlem-ne) 22:13, 12 maig 2021 (CEST)
replies: text: ::::::: Aprecio l'aclaració, penso que és adient una nova nota que resumeixi aquestes observacions que en el cos de l'article i amb només alguna referència als diccionaris poden aportar.--Manlleus (disc.) 23:38, 12 maig 2021 (CEST)
replies: text: ::::::::D'acord amb que es poden afegir aquests aclariments, que de fet són només una de les millores que l'article necessita.

text: ::::::::Sobre el reanomenament, diria que gairebé tots estem d'acord a reanomenar a estel, tot i que estiguem molt poc d'acord pel que fa als motius per reanomenar. Aleshores crec que ja es podria fer el reanomenament.--Pere prlpz (disc.) 12:57, 13 maig 2021 (CEST)
replies: text: :::::::::Sí, aquestes referències són indispensables perquè servidor, per exemple, no ha trobat res en els diccionaris normatius que limiti «estrella» als sentits figurats. Ans al contrari, el DIEC remet expressament a les dues primeres accepcions d'«estel», que són astronòmiques, i el DNV remet a «estel» sense esmentar cap matís o excepció.—Leptictidium (digui) 08:23, 14 maig 2021 (CEST)
replies: text: :::::::::: Quan un diccionari fa una remissió està fent una tria d'una forma principal i d'un sinònim complementari. No explica en quins contextos, registres o llocs es pot usar el sinònim. Això queda per les normes d'estil i assumir que es poden usar indistintament sempre és arriscat en un context formal. Per exemple el Termcat diu que en terminologia s'usa estel: Són estels o estrelles?. --V.Riullop (parlem-ne) 21:22, 14 maig 2021 (CEST)
 Potser que millor s'encarregui algú que tingui experiència en reanomenaments per salvar els historials i les discussions com aquesta, algun dels admins potser. Per mi endavant!--Manlleus (disc.) 23:20, 13 maig 2021 (CEST)

text: Cal un administrador perquè estel és una redirecció amb historial.  Uns en podeu cuidar vosaltres que ja heu seguit el tema o la demanem a VP:PA?--Pere prlpz (disc.) 00:14, 14 maig 2021 (CEST)
replies: text: :: Me'n puc encarregar, però millor deixem més temps mentre la discussió estigui activa. La petició és de fa més d'un any, ja es veu en l'historial que és històrica i ara no hi ha cap pressa. Entenc que la fusió d'histoials comentada més amunt ja està feta. Deixo una nota en un nou fil perqué a posteriori m'ha costat seguir-ho i entendre-ho. --V.Riullop (parlem-ne) 09:13, 14 maig 2021 (CEST)

text: :Si veieu clar que cal reanomenar, tot i que no comparteixo el raonament, no m'hi oposaré pas. Ja que tenim un bon nivell de participació en aquest debat, proposo que aprofitem l'avinentesa i arribem a una conclusió general que sigui aplicable a tot arreu en lloc d'haver de repetir el mateix debat per a cada article que tinguem sobre un tipus diferent d'estrella/estel (de neutrons, degenerats, variables, dobles, etc.). Notifico en  i en  com a altres editors habituals d'articles d'astronomia.—Leptictidium (digui) 08:20, 14 maig 2021 (CEST)
replies: text: ::Al meu parer hi ha moltes formes d'anomenar aquest tipus de cos astronòmic, estel, estela, estrel, estrela. segons l'Alcover-Moll... ara bé reanomenar totes i cadascuna de les planes on s'empra el mot estrella és una faenassa, però el meu pensar va en favor d'allò que opine la majoria, encara que particularment continuaria com fins ara, deixant llibertat a l'hora d'emprar un o altre terme.  Josepko (disc.) 16:22, 14 maig 2021 (CEST)
replies: text: :::D'acord amb en  de mantenir la llibertat d'usar un o altre sinònim. I en aquest article, d'acord amb respectar la llibertat de l'autor original que hi va posar "estel".--Pere prlpz (disc.) 17:12, 14 maig 2021 (CEST)
replies: text: ::::@Vriullop: Entenc que vulguis deixar una mica més de temps de "reflexió" després de tan de temps però diria que hi ha força unanimitat en aquest tema, jo aprofitaria per fer el canvi ja, tampoc és tan rellevant, penso que els que no utilitzen estel i fan servir els altres termes no s'oposarien gaire.--Manlleus (disc.) 03:07, 15 maig 2021 (CEST)
replies: text: :::::Compte: si l'argument utilitzat per justificar el reanomenament és que és un castellanisme «encara que estigui arrelat i acceptat», aleshores és un castellanisme aquí i és un castellanisme en tots els altres articles on es faci servir. No existeixen els castellanismes de Schrödinger. En canvi, si l'argument utilitzat per justificar el reanomenament és el del títol original, servidor i algun altre participant en aquesta discussió ja hem esmentat les dificultats que comporta aplicar aquest criteri a un article que ja porta 16 anys estable amb el títol no original. Si reanomenem, hem de tenir clar en base a quin argument ho estem fent per no acabar amb dues interpretacions contradictòries de com aplicar el precedent a casos similars.—Leptictidium (digui) 21:56, 17 maig 2021 (CEST)
replies: text: ::::::D'acord amb que si estem reanomenant per raons diferents no estem creant un precedent, però el primer objectiu d'aquesta discussió és decidir el nom d'aquest article. Si això a més servís de precedent seria un benefici secundari que sembla que en aquest cas no tindrem.

text: ::::::I sobre els setze anys sense canvis, poden servir per dir que el reanomenament a estrella tenia consens el 2006, però l'argument del nom original no és perquè es reanomenés sense consens (que és molt discutible) sinó que el reanomenament del 2005 no era encertat. D'acord que per fer el reanomenament contrari (a estel) cal consens, pel temps que ha passat i per més motius, però el temps no fa més encertat el primer reanomenament.--Pere prlpz (disc.) 22:10, 17 maig 2021 (CEST)
replies: text: :::::::Crido tots els participants anteriors en aquesta discussió (, , , , ,  i ) per demanar-vos si el motiu principal del vostre suport (o no) al reanomenament és que «estrella» és un possible castellanisme, per així veure si crea precedent o no. Gràcies.—Leptictidium (digui) 09:03, 19 maig 2021 (CEST)
replies: text: ::::::::Per mi, els motius principals són la GEC (entrada estel, subtítol estrella) i el Termcat (la tria de la forma més adequada, estel o estrella, depèn del context comunicatiu). És evident que estrella és un castellanisme que substitueix un mot genuí, però prou antic i normalitzat no és un castellanisme flagrant que calgui corregir en tots els casos (parlant de l'àmbit astronòmic, no altres accepcions). Per mi, estel és més adequat com a títol formal. V.Riullop (parlem-ne) 09:27, 19 maig 2021 (CEST)
replies: text: :::::::::No estic segur d'entendre l'abast de la pregunta, però clarament en contra de voler fer servir aquesta discussió per decidir (explícitament o no) canviar totes les estrelles a estels o a l'inrevés a tots els articles. Si s'ha d'aplicar a tots els articles (que crec que no) com a mínim s'ha portar el tema a la Taverna.

text: :::::::::A banda d'això, d'acord amb en Vriullop sobre que estrella és perfectament correcte, però estel també. Aleshores fa setze anys no s'hauria d'haver reanomenat estel a estrella i d'acord per tant a reanomenar aquest article a estel.--Pere prlpz (disc.) 10:48, 19 maig 2021 (CEST)
replies: text: ::::::::::Si llegiu la discussió, tot això ja s'ha parlat, sembla que hi ha un consens a reanomenar Estrella-->Estel en aquest cas, però no per sistema a tots els articles, això només ho ha suggerit en Lepti. Sigui un castellanisme o no, no ho tinc clar, però aplicar-ho per sistema sobre un terme molt utilitzat i acceptat doncs no em sembla del tot bé.--Manlleus (disc.) 16:31, 19 maig 2021 (CEST)

text: ::::::::Reitere la meua posició, normalment jo sempre he utilitze la paraula estrela que és la que vaig escoltar de ben menut a casa, i pense que s'hauria de respectar la llibertat individual car som un poble amb diferents sinònims per anomenar les coses; per altra banda estaré d'acord amb allò que decidisca la majoria, però em sembla una faenassa reanomenar, tantes i tantes planes de la Viquipèdia. @Arnaugir @Carlospino @Leptictidium @Manlleus@Pere prlpz @Tenienteramires @Vriullop. Hi ha castellanismes més flagrants, al meu parer, com per exemple el terme plantilla (model) i potser cap de vosaltres vos heu parar a pensar... Josepko (disc.) 21:54, 19 maig 2021 (CEST)
replies: text: :::::::::Passada una setmana, procedeixo a reanomenar d'acord amb la majoria expressada en aquesta discussió.—Leptictidium (digui) 11:41, 25 maig 2021 (CEST)
thread_title:  Reanomenar l'article 

message: L'edició de creació d'aquesta pàgina és la revisió del 19:18, 18 nov 2005 (diff). Les edicions anteriors provenen d'Estel (desambiguació) per fusió parcial feta el 12 maig 2021. Alhora, aquesta desambiguació prové d'un reanomenament d'Estel fet l'1 oct 2007. --V.Riullop (parlem-ne) 09:13, 14 maig 2021 (CEST)
thread_title:  Nota sobre l'historial